Көрәш турында җырлар вакыт җитте

	Татар халкының йөзе кашы булган, хәзер инде чит төбәкләрдә дә танылу ала башлаган көрәшне үстерергә кирәк икәнен күпләребез аңлый. Ләкин аңлап кына түгел, ә алга китеш булсын өчен ниндидер гамәлләр дә кылырга кирәк. Шулай да, көрәш үсеше өчен янып йөрүче шәхесләребез бар, юк түгел. 22 май көнне алар әлеге спорт төренең киләчәге турында җитди сөйләшү алып бардылар. 	 Татарстанның Яшьләр эшләре һәм спорт министрлыгы бинасында узган киңәйтелгән утырыштаЯшьләр эшләре һәм спорт министрлыгының беренче урынбасары – Хәлил Шәйхетдинов, Көрәш Федерациясе вәкилләре, бер төркем журналистлар түгәрәк өстәл артында җыелышып, киләчәккә булган планнар, үзгәрешләр хакында фикер алыштылар. Ләкин бу очрашу әле соңгысы түгел икәне хакында да искәртеп үтәргә кирәк. Җыелышта көрәш ярышларына тамашачыларны ничек җәлеп итү, реклама ясау хакында да сөйләштеләр, ә рекламаның иң яхшысы исә – җыр. Безнең татар халкы сәнгатькә, иҗатка гашыйк бит ул, ә аны танытучы спорт төре – көрәш турында җырларны бармак белән генә санарлык. Димәк, спорт үсешенә татар мәдәнияте дә үз өлешен кертә алачак. 
	---	
Gong-TV

	№ --- | 23.05.2018	


